CELEX: 62010TN0413
Language: da
Date: 2010-09-15 00:00:00
Title: Sag T-413/10: Sag anlagt den 15. september 2010 — Socitrel mod Kommissionen

20.11.2010   
            
            
               DA
            
            
               Den Europæiske Unions Tidende
            
            
               C 317/34
            
         Sag anlagt den 15. september 2010 — Socitrel mod Kommissionen
   (Sag T-413/10)
   ()
   2010/C 317/62
   Processprog: portugisisk
   
      Parter
   
   
      Sagsøger: Socitrel — Sociedade Industrial de Trefilaria, SA (São Romão de Coronado, Portugal) (ved advokaterne F. Proença de Carvalho og T. de Faria)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Artikel 1-2 i Kommissionens beslutning K(2010) 4387 endelig af 30. juni 2010 om en procedure i henhold til artikel 101 TEUF og artikel 53 i EØS-aftalen (sag COMP/38.344 — Forspændingsstål), annulleres delvist for så vidt angår sagsøgeren.
            
         
               —
            
            
               Bøden nedsættes.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Den anfægtede beslutning i den foreliggende sag er den samme som i sag T-385/10, ArcelorMittal Wire France m.fl. mod Kommissionen.
   Sagsøgeren har gjort følgende gældende:
   
               i)
            
            
               Alvorlig mangel på begrundelse af den anfægtede beslutning, tilsidesættelse af artikel 296 TEUF og tilsidesættelse af princippet om den berettigede forventning ved pålæggelse af bøde samt krænkelse af sagsøgerens ret til forsvar ved beregningen af den pålagte bøde.
            
         
               ii)
            
            
               Tilsidesættelse af SOCITREL's ret til forsvar i betragtning af Kommissionens uforholdsmæssigt lange administrative procedure, der har undergravet retten til en rettergang inden for en rimelig tid i henhold til artikel 6, stk.1, i den europæiske menneskerettighedskonvention.
            
         Subsidiært,
   
               iii)
            
            
               Tilsidesættelse af artikel 101 TEUF, og udøvelse et åbenbart fejlskøn ved at konkludere, at SOCITREL ikke opererede på selvstændig vis på markedet.
            
         
               iv)
            
            
               Endvidere finder sagsøgeren, at Europa-Kommissionen har begået en åbenbar fejl ved, med henblik på at fastslå den anvendte grænse på 10 % af omsætningen ved beregning af bøden, at anse omsætningen som værende den samlede omsætning for virksomhederne Emesa, Galycas og ITC, som ikke tilhørte Previdente koncernen, da overtrædelsen blev begået.
            
         
               v)
            
            
               Tilsidesættelse af proportionalitetsprincippet, forbuddet mod forskelsbehandling og princippet om den berettigede forventning i forbindelse med fastsættelse af bøden.